T-34

T-34 on aastatel 1940–1947 Nõukogude Liidus loodud ja teise maailmasõja ajal enim toodetud keskmise raskusklassi tank.

Tanki valmistamisel kasutati esimest korda insener Andrei Zavjalovi juhtimisel Mariupoli tehases välja töötatud soomussulamit "mark 8S". Tanki T-34 loomist juhtis insener Mihail Koškin, komplekteeritud prototüüpe A-20 ja A-32 katsetati 1939. aastal.

T-34 ja selle baasil ehitatud liikursuurtükke ning muid eriotstarbelisi masinaid toodeti kokku ligikaudu 84 070 eksemplari.
Arenduse ajalugu
1930. aastate algul ostis Nõukogude Liit mõned Walter Cristie tankid M1928 (USA), mille baasil arendati ja täiustati Nõukogude Liidus BT-sarja kergetankid, mis kulmineerus tanki T-34 projektiga.

1943. aastal saatis Nõukogude Liidu sõjaväejuhtkond Murmanski sadama kaudu Ameerika Ühendriikidesse testimiseks kaks vabriku-uut tanki, KV-1 ja T-34. Aberdeeni sõjaväebaasi insenere Baltimore'i ja Philadelphia vahel huvitasid Nõukogude inseneride tehtud T-34 tehnilised lahendused, mida võiks ära kasutada oma tankide konstruktsioonis. USA insenere köitis just tank T-34 oma paljude uudsustega.

Katsetuste tulemused, mis tehti teatavaks ka Nõukogude poolele, mille tulemusel sai T-34 järgmised täiustused; mootori ressursi suurendamiseks asendati varasem mootori õhufilter USA standardile vastava filtriga, tugevdati roomikulülisid, tugevdati tanki soomust sellele legeerivate manuste lisamisega, suurendati tankikahuri kaliibrit 76,2 mm-lt 85 mm-le ja pikendati rauda, 4 käiguline käigukast asendati 5 käigulisega, parendati tankikorpuse koostekvaliteeti (keevituse tehnoloogiat) vettpidavamaks.

Kokkuvõttes oli T-34 II maailmasõja tulemuslikum tank, tootmise lihtsuse, hulga ja võimekuse kogusummas. T-34 jäi tehnilisest küljest suuresti alla küll Saksa tankile Tiger, kuid oli tugevama soomusega kui USA tank Sherman ja oli kiirem kui Briti Churchill tank.https://www.welt.de/geschichte/zweiter-weltkrieg/article114527444/Der-sowjetische-T-34-von-US-Militaers-getestet.html Tanki T-34 testimine USA-s

Mootor
pisi|left| V-2-34 

 Modifikatsioonid ja katsemasinad 
A-20 – ratas-roomik tank, katsemasin.
A-32 (T-32) – 1939. aastal loodud katsemasin, mis oli relvastatud 76,2 mm tankikahuriga L-11 (vene Л-11) ja 2 kuulipildujaga DT.
A-32 (T-32) – 1939. aastal loodud katsemasin, mis oli relvastatud 45 mm tankikahuriga ja 2 kuulipildujaga DT.
A-34 (T-34) – 1940. aastal katsetatud katsemasin, mis läks ka seeriatootmisse.
T-34/76 mod. 1940 – seeriatank, mis oli relvastatud 76,2 mm tankikahuriga L-11 ja kahe kuulipildujaga DT. Masin oli tootmises nii valatud, kui ka keevitatud torniga aastatel 1940–1941.
T-34M – 1941. aasta projekt tanki T-34 moderniseerimiseks.
T-34/76 mod. 1941 – seeriatank, mis oli relvastatud 76,2 mm tankikahuriga F-32 või F-34 (vene Ф-32 või Ф-34) ja kahe kuulipildujaga DT. Masin oli tootmises nii valatud, kui ka keevitatud torniga aastatel 1941–1942.
T-34/57 – 1941. ja 1943. aastal katsetatud tankihävitajad, mis oli relvastatud 57 mm suurtükiga ZIS-4 (vene ЗИС-4) ja kahe kuulipildujaga DT. 
T-34 – aastatel 1941–1942 toodetud tank, mis oli relvastatud tankikahuriga F-34 ja 2 kuulipildujaga DT, kuid mootori V-2 asemel oli aviokarburaatormootor M-17T-34.
T-34 – 1942. aastal toodetud lisaekraanidega soomustatud seeriatank, soomusekraanid olid korpuse esiküljel ja torni külgedel.
T-34/76 mod. 1942 – seeriatank, mis oli relvastatud 76,2 mm tankikahuriga F-34 ja kahe kuulipildujaga DT. Tanki torni lael oli kaks ümmargust väljapääsuluuki. Aastatel 1942–1943 toodeti nii valatud, kui ka stantsitud lehtmetallist keevitatud torniga masinaid.
T-34S – 1942. aastal katsetatud tank, mis oli relvastatud 76,2 mm tankikahuriga F-34 ja kahe kuulipildujaga. Masinal oli uus kolmekohaline torn koos komandöritorniga (sarnane nagu tankil KV-1S), mootoriks oli V-2K ning meeskonda kuulus 5 meest.
OT-34 – leegiheitjatank, mis oli relvastatud 76,2 mm tankikahuriga F-34, leegiheitjaga ATO-41 ja ühe kuulipildujaga DT. Aastatel 1942–1943 toodeti kokku 1170 masinat.
T-34/76 mod. 1943 – seeriatank, mis oli relvastatud 76,2 mm suurtükiga F-34 ja 2 kuulipildujat DT. Tanki toodeti valatud torniga, millel ühe luugi asemel oli komandöritorn, aastatel 1943–1944.
T-34/76 – aastatel 1942–1944 toodetud komandöritank, seeriatankidele oli paigaldatud võimsam lühilaine raadiosaatejaam.
T-43 – 1942. aastal katsetatud tank, mis oli relvastatud 76,2 mm tankikahuriga F-34 ja 2 kuulipildujaga DT. Masinal oli torsioonvedrustus ja paksem soomus.
T-43 – 1944. aastal katsetatud tank, mis oli relvastatud 85 mm tankikahuriga D-5 ja 2 kuulipildujaga DT ning sellele oli paigaldatud uus torn.
T-34/85 – seeriatank, mis oli relvastatud 85 mm tankikahuriga D-5 (vene Д-5) ja 2 kuulipildujaga DT. 1944. aastal toodeti kokku veidi üle 300 masina.
T34/85 – seeriatank, mis oli relvastatud 85 mm suurtükiga S-53 või ZIS-S-53 (vene С-53 või ЗИС-С-53) ja 2 kuulipildujaga DT. Tank sai omale uue torni ning viieliikmelise meeskonna ja oli tootmises aastatel 1944–1947 (aastatel 1944–1945 toodeti seda 22 278 masinat).
T-34/85 – aastatel 1944–1945 toodetud komandöritank, seeriatankidele oli paigaldatud võimsam raadiosaatejaam RSBFET (RSB-1). Toodetud 274 masinat
OT-34/85 – leegiheitjatank, mis oli relvastatud 85 mm tankikahuriga S-53 või ZIS-S-53, leegiheitjaga ATO-42 ja 1 kuulipildujaga DT. Aastatel 1944–1945 toodeti 331 tanki.
T-34–100 – 1945. aastal katsetatud tank, mis oli relvastatud 100 mm tankikahuriga D-10T ja kuulipildujaga DT.

Aastate lõikes toodeti T-34 mudeleid järgmiselt: 1940 – 112; 1941 – 2996; 1942 – 12 527; 1943 – 15 821; 1944 – 14 648; 1945 – 12 551; 1946 – 2707.

 T-34 baasil ehitatud liikursuurtükid 
SU-122 – aastatel 1942–1943 toodetud liikursuurtükk, mis oli relvastatud 122 mm haubitsaga ML-30 mod. 1938 (vene МЛ-30). Valmis 638 liikurhaubitsat.
SU-122M – 1943. aastal moderniseeritud SU-122, mis relvastati 122 mm haubitsaga D-11 (vene Д-11). 
SU-85 – 1943. aastal toodetud liikursuurtükk, mis oli relvastatud 85 mm suurtükiga S-18-1 (vene С-18–1). 
SU-85-M – aastatel 1943–1944 toodetud liikursuurtükk, mis oli relvastatud 85 mm suurtükiga D5-S85 (vene Д5-С85). Kokku ehitati 2329 masinat.
SU-122-3 – 1943. aastal valmistatud liikursuurtükk, mis relvastati 122 mm haubitsaga D-11. Valmis ainult katsemasin.
SU-85-4 – 1943. aastal toodetud liikursuurtükk, mis oli relvastatud 85 mm suurtükiga S-18 (vene С-18).
SU-85BM-1 – 1943. aastal toodetud liikursuurtükk, mis oli relvastatud 85 mm suurtükiga D5-S85BM (vene Д5-С85БМ).
SU-100 – aastatel 1944 – 1947 toodetud liikursuurtükk, mis oli relvastatud 100 mm suurtükiga D-10S (vene Д-10С). Aastatel 1944–1945 toodeti 2495 masinat.
SU-85M – 1944. aastal toodetud liikursuurtükk, mis oli relvastatud 85 mm suurtükiga D5-S85, mis oli paigutatud SU-100 korpusse. Valmis 315 masinat.
SU-100-2 – 1944. aastal toodetud liikursuurtükk, mis oli relvastatud 100 mm suurtükiga S-34 (vene С-34).
SU-85BM-Н – 1944. aastal toodetud liikursuurtükk, mis oli relvastatud 85 mm suurtükiga.
SU-122P – 1944. aastal toodetud liikursuurtükk, mis oli relvastatud 122 mm suurtükiga D-25 (vene Д-25). 
SU-101 Uralmash-1 – 1945. aastal valmistatud liikursuurtükk, mis oli relvastatud 100 mm suurtükiga D-10S ja kuulipildujaga DŠK (vene ДШК). 
SU-102 Uralmash-1 – 1945. aastal valmistatud liikursuurtükk, mis oli relvastatud 122 mm suurtükiga D-25 ja kuulipildujaga DŠK.

 Hinnangud 
pisi|T-34 21. juuni 1942
Üks kuulsamaid Teise maailmasõja aegseid Saksa tankikomandöre Otto Carius on tanki T-34 iseloomustanud nii: "Meile mõjus masendavalt uudis venelase esmakordsest rünnakust T-34ga! Olime tõeliselt üllatunud. Kuidas võis juhtuda, et seal kõrgemal pool ei teatud midagi sellise suurepärase tanki olemasolust? T-34 pani meid kõiki oma hea soomuse, ideaalse kuju ja võimsa 76,2 mm pikaraudse suurtükiga värisema ning seda kartsid kõik Saksa tankimeeskonnad kuni sõja lõpuni."Carius, Otto. Tankid poris. Ühe tankikomandõri mälestused. Lk 15. Grender.

 Viited 

 Välislingid 

  За-СССР! Tank T-34 vene keeles
 20. SS diviisi trofee T-34/76 Kurtna järvestikust, , 
 Tank T-34/85, taastatud T-34 sõjamuuseumis, youtube.com
 autokirurg: Tank T-34 taastamise fotod

Kategooria:Nõukogude Liidu tankid
Kategooria:Keskmised tankid
Kategooria:Nõukogude Liidu relvastus Teises maailmasõjas